Månedsbrev fra Solsiden

april og mai 2024

Hei alle sammen. Håper dere hadde noen fine ladedager i påsken.

Det kjennes at det går mot varmere tider. Det er derfor lurt å ha litt av hvert av klær tilgjengelig i barnehagen.

I mars har vi jobbet videre med prosjektet vårt. Sosial kompetanse er en viktig del av vår pedagogiske tilnærming, og denne måneden har vi vært spesielt fokuserte på å styrke samspillet og forståelsen mellom barna. Vi har jobbet med å fremme empati, dele og ta vare på hverandre, samt å løse konflikter på en konstruktiv måte. Gjennom å være tett på i lek og aktivitet kan vi veilede i her- og nåsituasjoner, speile barna i deres egen adferd, oppmuntre dem når de gjør gode ting med hverandre og trygge dem når ting er litt vanskelige. Vi jobber også med dette i samlingsstundene våre. Da leser vi bøkene som omhandler temaet og snakker om det vi har lest etterpå. Vi bruker også samtaleark med bilder for å sette i gang dialog om hvordan vi kan være gode venner for hverandre. Vi har sett mange flotte øyeblikk der barna har vist omsorg og forståelse for hverandre, og det gleder oss å se den positive utviklingen som skjer.

I mars jobbet vi også med litt påskeforberedelser og høydepunktet var nok turen der vi arrangerte en spennende eggejakt og hadde gleden av å møte påskeharen! Barna var strålende glade og engasjerte seg i jakten på påskeegg, samtidig som de delte glede og spenning med hverandre. Å oppleve naturen på denne måten gir barna verdifulle erfaringer og stimulerer både fysisk aktivitet og nysgjerrighet.

Videre utover våren vil vi fortsette å utforske temaer knyttet til sosial kompetanse, inkludert kommunikasjon, respekt og inkludering. Vi jobber videre med bøkene fra Være Sammen og Vennebøkene. Bøkene er gode samtalestartere rundt ulike temaer som f.eks. det å krangle og bli venner igjen, dele med hverandre, hjelpe hverandre osv.

I tiden fremover vil vi også rette fokus mot vårtegn i naturen. Vi vil oppfordre barna til å være observante og utforske endringene som skjer når våren virkelig begynner å gjøre sitt inntog. Dette gir barna en forståelse for naturens sykluser og stimulerer deres nysgjerrighet og undring.

Vi vil fortsette med delte turer så ofte vi kan. Det vil si at gruppen med de yngste barna går tur mandager og gruppen med de eldste går tur på onsdager.

Samtidig vil vi begynne å øve oss på 17. mai-sanger, snakke om hvorfor vi feirer nasjonaldagen og ha noen formingsaktiviteter knyttet til temaet. Det er kjekt for barna å forstå betydningen av denne dagen og lære seg noen av de tradisjonelle sangene som hører til feiringen.

**Informasjon:**

18.april: Vi inviterer til vårfrokost i barnehagen fra 07.15-08.30

I april fyller Maryam, Ajlena, Iver, Idil, Amalie og Vilhelm året. HIPP HPP HURRA for dem alle sammen!!

I mai fyller Olav året. HIPP HIPP HURRA for han!!

01.mai Arbeiderenes dag. Barnehagen er stengt

09.mai Kristihimmelfartsdag. Barnehagen er stengt

16.mai Vi arrangerer barnas dag. Barna tar med kun flagg og vi går i tog. Vi håper at korpset vil spille for oss i år også. Etterpå er det leker og litt kos i barnehagen for barna.

17.mai Norges grunnlovsdag. Barnehagen er stengt

20.mai 2.pinsedag. Barnehagen er stengt

I mai kommer det en ny utfører på avdelingen. Han heter Glenn og skal være hos oss i alle fall ut barnehageåret (14.august).

Til slutt:

Tusen takk for at dere hjelper oss med å holde garderoben ryddig ved å ta hjem alle ytterklær og sko på fredagen og sjekke minst engang i uken at klærne i byttekurven passer både kropp og årstid. Husk å ha med vannflaske hver dag😊

Ta gjerne kontakt hvis det er noe dere lurer på eller ønsker å diskutere videre.

Ha en flott vår, hilsen alle på Solsiden